《读西峰寺壁间诗》
宋代·方凤

出郭幽探约里程，竹篱小语忽云生。
寺藏密树磬声得，客染流霞暑气清。
煮茗每闻松湍落，长苔半与石床平。
何来老衲吟魂尽，满壁多题世外情。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。